| Medaljeoversikt |
| --- |
| Konkurrerte for Norges flagg |
| Roing: |
| De olympiske ringer Olympiske leker |
| Sølv | 1988 i Seoul | Dobbeltfirer |
| Sølv | 1992 i Barcelona |  Dobbeltfirer |
| Verdensmesterskap |
| Gull | 1982 | Dobbeltsculler |
| Gull | 1989 |  Dobbeltsculler |
| Gull | 1994 |  Dobbeltsculler |
| Sølv | 1983 |  Dobbeltsculler |
| Bronse | 1981 |  Dobbeltsculler |

**Rolf Bernt Thorsen** (født 22. februar 1961 i Zürich, Sveits) er en norsk tidligere roer, verdensmester og olympisk medaljør. Thorsen rodde for Horten roklubb.

Karriere
--------

Thorsen var Norges beste roer på 1980-tallet, sammen med Alf Hansen. Han tok VM-gull i dobbeltsculler sammen med Hansen i 1982, sølv i 1983 og bronse i 1981. Senere tok Lars Bjønness over som makker i dobbeltsculleren. Sammen tok de VM-gull i 1989 og i 1994. Thorsen var også med å vinne sølv i VM i dobbeltfirer i 1987 med Vetle Vinje, Lars Bjønness og Alf Hansen og Olympisk sølv i Seoul i 1988 og i Barcelona i 1992.

Alene rodde Thorsen til gull i nordisk mesterskap i singlesculler i 1989 og 1991, og til NM-titler i 1982, 1983, 1986, 1987, 1988, 1989, 1990, 1991 og 1992. Nordisk mester ble han også i dobbeltsculler i 1983, 1989 og 1993, i dobbeltfirer i 1985 og 1987 og i åtter i 1983 og 1987. Thorsen er norgesmester både i dobbeltsculler (sammen med Ronny Pedersen i 1992) og i dobbeltfirer (sammen med Ivan Enstad, Espen Thorsen og Arild Hanseth i 1987 – denne seiren ble også belønnet med Kongepokal).

Thorsen har syv kongepokaler og ble tildelt Morgenbladets gullmedalje i 1989 sammen med Lars Bjønness og Ole Kristian Furuseth. I 1996 ble Thorsen også tildelt det internasjonale roforbunds (FISA) høyeste utmerkelse; The Thomas Keller Medal *for an Outstanding Career in Rowing*.
I 2010 ble Thorsen også tildelt Norges Roforbunds høyeste utmerkelse; Gullmerket og Hederstegnet til Norges Idrettsforbund og Olympiske og Paralympiske komité for sin innsats som ro-president.

Thorsen var visepresident i Norges Roforbund fra 1996 til 2000, og president fra 2000 til 2010. Han har også hatt flere sentrale verv innenfor idrettsbevegelsen som sådan.

Parallelt med ro-karrieren jobbet Thorsen i NCC-konsernet 1985 - 2014. Han hadde mange funksjoner i selskapet; bl.a. var han i perioden januar 2007 - april 2014 administrerende direktør for NCC Property Development AS.

Thorsen var administrerende direktør i Oslo S Utvikling AS, selskapet som blant annet utvikler «Barcode-området» i Bjørvika i Oslo, fra mai 2014 til mai 2019[]. Han var administrerende direktør i Selvaag Bolig ASA fra mai 2019 til oktober 2020.
Nå er Thorsen administrerende direktør i Polaris Eiendom AS.

Utenfor idrettsverden er Thorsen en aktiv styrerepresentant, med verv i blant annet Norwegian Green Building Council, Den Norske Opera og Ballett, Agaia AS og NP Bygg AS.

Referanser
----------

1. ↑   sports-reference.com, «Rolf Thorsen», Sports-Reference.com olympisk utøver-ID th/rolf-thorsen-1, besøkt 31. januar 2020[Hentet fra Wikidata]
2. 1 2   World Rowing athlete database, «Thorsen Rolf», World Rowing-ID 2fa2d884-7ebe-41c4-9565-f8f88a523f63, besøkt 8. mars 2021[Hentet fra Wikidata]
3. ↑   Det internasjonale roforbundet, «Thomas Keller Medal», besøkt 20. januar 2017[Hentet fra Wikidata]

Eksterne lenker
---------------

* (de) Rolf Thorsen – Munzinger Sportsarchiv Rediger på Wikidata

* (en) Rolf Thorsen – Olympics.com Rediger på Wikidata

* (en) Rolf Thorsen – Olympic.org Rediger på Wikidata

* (en) Rolf Thorsen – Olympedia Rediger på Wikidata

* (en) Rolf Thorsen – Sports-Reference (OL-resultater – arkivert) Rediger på Wikidata

* (en) Rolf Thorsen – FISA Rediger på Wikidata
* Norges Roforbund
* Det internasjonale roforbund (FISA)
* Horten Roklubb
* NCC Property Development AS
* Oslo S Utvikling AS Arkivert 17. april 2019 hos Wayback Machine.


|  |  |  |
| --- | --- | --- |
| Forrige mottaker:Tor Heiestad | **Morgenbladets gullmedaljeSammen med Lars Bjønness & Ole Kristian Furuseth**(1989) | Neste mottaker:Johann Olav Koss |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Munzinger (sport)
 |